**КОМИ РЕСПУБЛИКАЛӦН ОЛАНПАС**

**“Коми Республикаын тыр арлыдтӧмаясӧс дӧзьӧртӧмлунысь да инӧд торкалӧмысь ӧлӧдан ӧткымын мера йылысь” Коми Республикаса Оланпаслӧн 5 статьяӧ да “Коми Республика мутасын тыр арлыдтӧмаяслӧн делӧяс да налысь инӧдъяс дорйӧм серти комиссияяслысь удж лӧсьӧдӧмкӧд да збыльмӧдӧмкӧд йитчӧм ӧткымын юалӧм йылысь” Коми Республикаса Оланпаслӧн 1 статьяӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2017 вося кӧч тӧлысь 21 лунӧ

**1 статья.** Пыртны “Коми Республикаын тыр арлыдтӧмаясӧс дӧзьӧртӧмлунысь да инӧд торкалӧмысь ӧлӧдан ӧткымын мера йылысь” Коми Республикаса Оланпаслӧн 5 статьяӧ (Коми Республикаса канму власьт органъяслӧн индӧд-тшӧктӧмъяс, 2008, 12 №, 718 ст.; 2009, 33 №, 604 ст.; 2010, 17 №, 395 ст.; 2011, 48 №, 1370 ст.; 2013, 32 №, 579 ст.; 2014, 13 №, 221 ст.; 30 №, 605 ст.; 2015, 8 №, 93 ст.; 21 №, 277 ст.; 2016, 12 №, 141 ст.; 21 №, 321 ст.) татшӧм вежсьӧм:

1 юкӧнса 3 пункт гижны тадзи:

“3) тыр арлыдтӧмаясӧс мыж вӧчӧмӧ, инӧдлы паныд да (либӧ) йӧзкотырлы паныд мукӧд вӧчӧмторйӧ кыскан случайяс, а сідзжӧ найӧс асьсӧ вийӧмӧ кыскан случайяс аддзӧм да дугӧдӧм.”.

**2 статья.** Пыртны “Коми Республика мутасын тыр арлыдтӧмаяслӧн делӧяс да налысь инӧдъяс дорйӧм серти комиссияяслысь удж лӧсьӧдӧмкӧд да збыльмӧдӧмкӧд йитчӧм ӧткымын юалӧм йылысь” Коми Республикаса Оланпаслӧн 1 статьяӧ (Коми Республикаса канму власьт органъяслӧн индӧд-тшӧктӧмъяс, 2014, 27 №, 506 ст.; 2015, 21 №, 276 ст.) татшӧм вежсьӧм:

“тыр арлыдтӧмаясӧс мыж вӧчӧмӧ да йӧзкотырлы паныд вӧчӧмторъясӧ кыскан случайяс аддзӧм да дугӧдӧм” кывъяс вежны “тыр арлыдтӧмаясӧс мыж вӧчӧмӧ, инӧдлы паныд да (либӧ) йӧзкотырлы паныд мукӧд вӧчӧмторйӧ кыскан случайяс, а сідзжӧ найӧс асьсӧ вийӧмӧ кыскан случайяс аддзӧм да дугӧдӧм” кывъясӧн;

**3 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Веськӧдлан котырлы примитны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь С.А. Гапликов

Сыктывкар

2017 вося кӧч тӧлысь 29 лун

59-РЗ №